	[image: image1.png]ROMANIA




Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	23 aprilie 2013

	Nr.
	26/133


AVIZ

asupra proiectului de Lege privind aprobarea Ordonanței de urgență a Guvernului nr.11/2013 pentru modificarea și completarea Ordonanței Guvernului nr.27/2011 privind transporturile rutiere

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură de urgență, prin adresa nr. PL.x 104 din 2 aprilie 2013, cu proiectul de Lege privind aprobarea Ordonanței de urgență a Guvernului nr.11/2013 pentru modificarea și completarea Ordonanței Guvernului nr.27/2011 privind transporturile rutiere.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 23 aprilie 2013.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamentele admise. 
  
  
PREŞEDINTE
    


SECRETAR

   
   MARIN ALMĂJANU
  

CIOLACU ION-MARCEL
Întocmit,

Expert parlamentar Andrei CHITIC
AMENDAMENTE PROPUSE
la Ordonanţa Guvernului nr. 11/2013 pentru modificarea si completarea Ordonanţei Guvernului nr. 27/2011 privind transporturile rutiere 

	LEGE

privind aprobarea Ordonanţei de urgenţă a Guvernului nr. l 1/2013 pentru modificarea şi completarea Ordonanţei Guvernului nr.27/2011 privind transporturile rutiere


	
	

	
	
	Articol unic. - Se aproba Ordonanţa de urgenţă a Guvernului nr. 11 din 27 februarie 2013 pentru modificarea §i completarea Ordonanţei Guvernului nr.27/2011 privind transporturile rutiere, publicata in Monitorul Oficial al României, Partea I, nr. 122 din 5 martie 2013, cu următoarea modificare:

	
	

	
	         Art. I. - Ordonanţa Guvernului nr. 27/2011 privind transporturile rutiere, publicata in Monitorul Oficial al României, Partea I, nr. 625 din 2 septembrie 2011, se modifica si se completează după cum urmează:


	
	
	

	1.
	          1. După articolul 11 se introduce un nou articol, art. 111, cu următorul cuprins:

 “Art. 111. - (1) Pentru a efectua transport rutier naţional contra cost de mărfuri cu vehicule rutiere a căror masa maxima autorizata, inclusiv cea a remorcii/semiremorcii, este cuprinsa intre 2,4 tone si 3,5 tone, întreprinderile trebuie sa fie autorizate de către autoritatea competenta.

          (2) Pentru a efectua transport rutier naţional contra cost de persoane cu autovehicule având 9 locuri pe scaune, inclusiv locul conducătorului auto, destinate prin construcţie si echipate pentru transportul de persoane, întreprinderile trebuie sa fie autorizate de către autoritatea competenta.

         (3) Pentru a efectua transport rutier naţional contra cost de vehicule rutiere defecte sau care sunt avariate, întreprinderile trebuie sa fie autorizate de către autoritatea competenta.

          (4) Modalitatea de autorizare, precum si condiţiile care trebuie îndeplinite pentru autorizarea transporturilor prevăzute la alin. (1) - (3) se stabilesc de către autoritatea competenta prin norme”


	
	Se elimină
Autori: Deputaţi PNL Horga Vasile şi Dan Coriolan Simedru
NEMODIFICAT

NEMODIFICAT

(4) Modalitatea de autorizare, precum si condiţiile care trebuie îndeplinite pentru autorizarea transporturilor prevăzute la alin. (2) şi (3) se stabilesc de către autoritatea competenta prin norme”

Autori: Deputaţi PNL Horga Vasile şi Dan Coriolan Simedru

	Modificarea art. 11 din OG 27/2011 privind transporturile rutiere, in sensul includerii întreprinderilor deţinătoare de vehicule rutiere a căror masa autorizata, inclusiv cea a remorcii/semiremorcii este cuprinsa intre 2,4 tone si 3,5 tone si care efectuează transport rutier naţional contra cost sau transport rutier in cont propriu  de mărfuri, in categoria celor care trebuie sa fie autorizate de autoritatea competent reprezintă o măsura care va determina consecinţe economice dintre cele mai nefavorabile asupra dezvoltării sectorului întreprinderilor mici si mijlocii din România.

Autorizarea întreprinderilor deţinătoare de astfel de vehicule rutiere se face in conformitate cu Regulamentul (CE) nr. 1071/2009 al Parlamentului European si al Consiliului.

Consecinţele unor astfel de masuri asupra persoanelor fizice  autorizate, asociaţii familiale, microintreprinderi, întreprinderi mici si mijlocii sau chiar întreprinderi mari vor fi catastrofale, determinând fie creşterea evaziunii fiscale prin ascunderea provenienţei transportului prin documente fictive, fie închiderea celei mai mari părţi a acestor întreprinderi ca urmare a lipsei resurselor financiare pentru autorizare sau a renunţării la ca urmare a actelor de birocraţie sau de corupţie.

Cheltuielile de autorizare nu vor putea fi suportate de marea majoritate a  întreprinzătorilor privaţi, va creste birocraţia si arbitrariul in acordarea autorizaţiilor de transport, inclusiv abuzurile organelor de control in traficul rutier.

Departajarea transporturilor contra cost, fata de cele in nume propriu se va face cu încălcarea drepturilor cetăţenilor prin abuzuri in trafic si proliferarea actelor si faptelor de corupţie.

In concluzie, vom asista din nou, introducând aceasta măsura, la suspendarea şi încetarea activităţii unei mari părţi a întreprinderilor mici si mijlocii, precum si la o noua escaladare a şomajului ca urmare a acestor masuri antieconomice. 


	2.
	           2. Articolul 18 se modifica si va avea următorul cuprins:

“Art. 18. - Prevederile privind accesul la transportul rutier in cont propriu se aplica întreprinderilor care efectuează operaţiuni de transport rutier in cont propriu cu vehicule rutiere a căror masa totala maxima autorizata, inclusiv remorca/semiremorca, depăşeşte 2,4 tone, cu autovehicule având cel puţin 9 locuri pe scaune, inclusiv locul conducătorului auto, destinate prin construcţie si echipate pentru transportul de persoane, respectiv întreprinderilor care efectuează operaţiuni de transport rutier in cont propriu cu vehicule rutiere care se deplasează fără încărcătură”.
	
	2. Articolul 18 se modifică şi va avea următorul cuprins:

“Art. 18. - Prevederile privind accesul la transportul rutier in cont propriu se aplica întreprinderilor care efectuează operaţiuni de transport rutier in cont propriu cu vehicule rutiere a căror masa totala maxima autorizata, inclusiv remorca/semiremorca, depăşeşte 3,5 tone, cu autovehicule având mai puţin de 9 locuri pe scaune, inclusiv locul conducătorului auto, destinate prin construcţie si echipate pentru transportul de persoane, respectiv întreprinderilor care efectuează operaţiuni de transport rutier in cont propriu cu vehicule rutiere care se deplasează fără încărcătura”.
Autori: Deputaţi PNL Horga Vasile şi Dan Coriolan Simedru

	Transportul de mărfuri în cont propriu este necesar a fi supus reglementarii autorităţii competente doar daca depăşeşte limita de 3,5 tone, pentru a se corela cu art. 111din OG.nr.11/2013.

Transportul de persoane in cont propriu este necesar a fi supus reglementarii autorităţii competente numai daca autovehiculele de transport persoane au mai puţin de 9 locuri pe scaune, inclusiv locul conducătorului auto, pentru a se corela cu art. 111. din OG.nr.11/2013.



	3.
	         3. La articolul 19, litera a) se abroga.

	
	NEMODIFICAT
	

	4.
	         4. La articolul 19, literele b) si l) se modifica si vor avea următorul cuprins:

“b) transportul de mărfuri efectuat cu vehicule rutiere a căror masa totala maxima autorizata, inclusiv remorca/semiremorca, nu depăşeşte 2,4 tone;

……………………………………….

l) transportul de persoane efectuat cu autovehicule având mai puţin de 9 locuri pe scaune, inclusiv locul conducătorului auto, destinate prin construcţie si echipate pentru acest scop;”.


	
	Se elimină
Autori: Deputaţi PNL Horga Vasile şi Dan Coriolan Simedru
NEMODIFICAT


	Pentru a se corela cu art. 111modificat din OG.nr.11/2013 



	5.
	           5. După alineatul (5) al articolului 24 se introduce un nou alineat, alin. (6), cu următorul cuprins:

“(6) Transporturile prevăzute la art. 111 alin. (1) - (3) se efectuează în condiţiile stabilite de către autoritatea competenta prin norme.”

	
	Se elimină

Autori: Deputaţi PNL Horga Vasile şi Dan Coriolan Simedru
	Prevederea nu mai este necesara întrucât devine redundanta.

La art. 111la alin.(4) din OG.nr.11/2013 exista deja aceasta reglementare.



	6.
	            6. Articolul 35 se modifică şi va avea următorul cuprins:

„Art. 35. - (1) Transportul rutier contra cost de persoane cu autobuze se poate realiza prin:

a) servicii regulate;

b) servicii regulate speciale;

c) servicii ocazionale.

(2) Transportul rutier naţional contra cost de persoane cu autovehicule având 9 locuri pe scaune, inclusiv locul conducătorului auto, destinate prin construcţie şi echipate pentru acest scop, se poate realiza prin:

a) servicii regulate speciale;

b) servicii ocazionale.”


	
	NEMODIFICAT


	

	7.
	          7. Alineatele (1) si (4) ale articolului 40 se modifică şi vor avea următorul cuprins:

„(1) Transportul rutier naţional contra cost de persoane prin servicii regulate se efectuează numai cu autobuze dotate cu aparat de marcat electronic fiscal / case de bilete şi cititor de carduri cu posibilitatea de a transmite date on-line.

……………………………………….
(4) Modul de utilizare, precum şi condiţiile pe care trebuie să le îndeplinească aparatele de marcat electronice fiscale / casele de bilete şi cititoarele de carduri vor fi reglementate prin norme metodologice, aprobate prin hotărâre a Guvernului.”


	
	NEMODIFICAT


	

	8.
	          8. Alineatul (3) al articolului 41 se modifică şi va avea următorul cuprins:

,.(3) Modelul biletelor, abonamentelor şi legitimaţiilor speciale se stabileşte de Ministerul Transporturilor prin ordin al ministrului transporturilor, cu avizul Ministerului Finanţelor Publice .”


	
	NEMODIFICAT


	

	9.
	           9. După alineatul (4) al articolului 41 se introduce un nou alineat, alin. (5), cu următorul cuprins:

„(5) Transportul rutier în trafic judeţean/interjudeţean al elevilor prevăzuţi la art.84 alin.(l) - (3) din Legea nr. 1/2011 a educaţiei naţionale, cu modificările şi completările ulterioare, se efectuează de către operatorii de transport rutier.”


	La articolul I punctul 9 articolul 41, alineatul (5) va avea următorul cuprins:

„(5) Transportul rutier în trafic judeţean/interjudeţean al elevilor prevăzuţi la art.84 alin.(l)-(3) din Legea educaţiei naţionale nr. 1/2011, cu modificările şi completările ulterioare, se efectuează cu autovehicule deţinute de către unităţile de învăţământ, autorităţile administraţiei publice locale şi/sau operatorii de transport rutier.”

	NEMODIFICAT


	

	10.
	          10. Articolul 80 se modifică şi va avea următorul cuprins:
,,Art. 80. - Biletul de călătorie/abonamentul reprezintă contractul de transport în cazul serviciilor regulate, încheiat între prestator operator de transport şi beneficiar - călător, prin care operatorul de transport rutier se obligă să efectueze transportul în condiţii de siguranţă şi confort, iar beneficiarul se obligă să achite contravaloarea sa, care include şi asigurarea persoanelor şi a bagajelor, precum şi riscurile ce pot decurge din efectuarea transportului rutier”.

	
	NEMODIFICAT


	

	11.
	 Art. II - În termen de cel mult 60 de zile de la data intrării în vigoare a prezentei ordonanţe de urgenţă, Ministerul Transporturilor va actualiza Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor şi infrastructurii nr. 980/2011, publicat în Monitorul Oficial al României, Partea I, nr. 854 din 2 decembrie 2011, cu modificările şi completările ulterioare.
	
	NEMODIFICAT


	

	12.
	Art. III - Ordonanţa Guvernului nr. 27/2011 privind transporturile rutiere, publicată în Monitorul Oficial al României, Partea I, nr. 625 din 2 septembrie 2011, cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă numerotare.
	
	NEMODIFICAT


	


